b'\n_START_ARTICLE_\nZra\xc4\x8dna zavora\n_START_PARAGRAPH_\nZra\xc4\x8dna zavora (ang. air brake ali speedbrake) je aerodinami\xc4\x8dna naprava, ki pove\xc4\x8da zra\xc4\x8dni upor in tako zmanj\xc5\xa1a hitrost letal in drugih zrakoplovov._NEWLINE_Prve znane zra\xc4\x8dne zavore so se pojavile leta 1931. Zra\xc4\x8dne zavore se razlikujejo od spojlerjev pri tem, da pove\xc4\x8dajo zra\xc4\x8dni upor in ne vplivajo na vzgon. Spojlerji pa zmanj\xc5\xa1ajo razmerje vzgon/upor in zahtevajo ve\xc4\x8dji vpadni kot, kar pove\xc4\x8da hitrost izgube vzgona. Jadralna letala ima spojlerje ali pa zra\xc4\x8dne zavore za prilagoditev kot spu\xc5\xa1\xc4\x8danja pri priletu za pristanek._NEWLINE_Pogosto se pri reaktivnih potni\xc5\xa1kih letalih uporablja kombinacijo zra\xc4\x8dnih zavor in spojlerjev. Pri pristankuspojlerji (\'lift dumperji\') zelo zmanj\xc5\xa1ajo vzgon krila, te\xc5\xbea letala se prenese iz kril na podvozje, kolesa potem zaustavljajo letalo z manj\xc5\xa1o zmo\xc5\xbenostjo spodrsavanja. Spojlerji tudi direktno ustavljajo letalo zaradi ve\xc4\x8djega aerodinami\xc4\x8dnega upora. Potni\xc5\xa1ka letala velikokrat uporabljajo tudi obra\xc4\x8dalnik potiska za zaustavljanje, skupaj s kolesnimi zavorami trije sistemi zaustavljanja. V preteklosti so potni\xc5\xa1ka reaktivna letala uporabljala tudi zaviralno padalo, danes ga ve\xc4\x8dinoma uporabljajo samo voja\xc5\xa1ka letala. Pri propelerskih letalih pride do "naravnega zaviranja" ko se zmanj\xc5\xa1a mo\xc4\x8d motorja._NEWLINE_Lovci, kot so F-15 Eagle in Suhoj Su-27 imajo veliko zra\xc4\x8dno zavoro tik za kokpitom.'